''Det ubevidste'' består af de psykiske indhold, som ikke kan opfattes direkte af jeget. Det ubevidste er med andre ord alt det, som man ikke er bevidst om, men som alligevel er en del af den samlede psyke, og som udøver en – ubevidst – indflydelse på ens handlinger og reaktioner.<ref>Preben Grønkær: Jungs analytiske psykologi, s. 39.</ref> Der kan for eksempel være vigtige, men glemte, hændelser i ens liv, der har betydning for, hvordan man reagerer i bestemte situationer. Om det ubevidste gælder det, at det under særlige omstændigheder kan gøres bevidst – f.eks. under [[psykoterapi]].
 
Det ubevidste deler Jung igen op i to dele: det personlige ubevidste og det kollektive ubevidste. ''Det personlige ubevidste'' er de psykiske indhold, der er specielle for det enkelte menneske. Det er de indhold, der er blevet oplagret i det ubevidste i løbet af personens liv, men som er glemt eller [[fortrængning (psykologi)|fortrængt]]. Det kan for eksempel være en fortrængt erindring om et seksuelt overgreb i barndommen.
Litteratur Titler Samfund Historie Videnskab Organisationer Uddannelsesinstitutioner Universiteter